ইডেনে ম্যাচ চলাকলীন বেটিং! গ্রেফতার ৩

ওয়েব ডেস্ক : ইডেনে ভারত-দক্ষিণ আফ্রিকা টেস্ট ম্যাচ (India-South Africa test Match) চলাকালীন স্টেডিয়ামের গ্যালারি থেকে বেটিং (Betting) র‌্যাকেট চালানোর অভিযোগ। এই ঘটনায় কলকাতা পুলিশের (Kolkata Police) এআরএস ও ডিডি-র যৌথ টিম গ্রেফতার (Arrest) করল তিন অভিযুক্তকে। জানা গিয়েছে, গোপন সূত্রে খবর পেয়েই তল্লাশি অভিযানে নামে পুলিশ। এর পরেই স্টেডিয়ামের এফ১ ব্লকে প্রবেশ করে পুলিশ। সেখানে কয়েকজনকে সন্দেহজনক আচরণ করতে দেখেন তদন্তকারীরা। তার পরেই গ্রেফতার করা হয় তিন জনকে। তবে ভিড়ের সুযোগ নিয়ে বেশ কয়েকজন পালিয়ে যায় বলে অভিযোগ। এই ঘটনায় চাঞ্চল্য ছড়িয়েছে।

পুলিশ সূত্রে খবর, ধৃতরা মোবাইল ফোনে bR365, R777, 1xBook-সহ একাধিক বেটিং অ্যাপ ব্যবহার করে লাইভ ম্যাচ দেখেই অনলাইন বেটিং (Betting) চালাচ্ছিল। তদন্তকারীদের প্রাথমিক তদন্তে উঠে এসেছে, শুধু কলকাতা নয়, দেশের অন্যান্য প্রান্তে বিভিন্ন ক্রিকেট ম্যাচ চলাকালীন এই ধরণের বেটিং চক্র চালাত অভিযুক্তরা। তবে তাঁদের মধ্যে তিনজনকে গ্রেফতার করা হল।

আরও খবর : আড়াই দিনেই শেষ টেস্ট! ইডেনে লজ্জার হার ভারতের

জানা যাচ্ছে, ধৃতদরে মোবাইল থেকে বিভিন্ন ধরণের লেনদেনের তথ্য উদ্ধার করেছে পুলিশ (Police)। বিভিন্ন স্ক্রিনশট সংগ্রহ করে তিনটি মোবাইল ফোন সিজ করা হয় তদন্তকারীদের তরফে। এর পরেই অভিযুক্তদের বিরুদ্ধে শুক্রবার ময়দান থানায় ৬১(২), ৩১৮ (৪) সহ অন্যান্য ধারাতেও মামলা করা হয়েছে।

জানা গিয়েছে, অভিযুক্তদের নাম আলতাফ খান, সে মহারাষ্ট্রের বাসিন্দা। অঙ্কুশ রাজ, বিহারের বাসিন্দা। প্যাটেল পিনকল কুমার, গুজরাটের বাসিন্দা। এই তিনজনকে গ্রেফতার করা হয়েছে। জানা গিয়েছে, যে সব অভিযুক্তরা পালিয়ে গিয়েছে, তাদেরকে খুঁজে বার করার পাশাপাশি এই বেটিং র‌্যাকেটের বিষয়টিও খতিয়ে দেখছেন তদন্তকারীরা।